
LIDER DI FRACCION DI AVP, MR. MIKE EMAN: 
URGENTE PA SCUCHA 
GREMIONAN RIBA 
7% BBO NA FRONTERA 


CASO NATALEE HOLLOWAY 


JORAN VAN DER SLOOT 
MESTER TA ENTREGA 
PROME NA INTERPOL PROME 
CU EXTRADIT’E PA MERCA 


PRESIDENTE DI PARLAMENTO 
DI ARUBA A RICIBI MENSAHE CLA 


NO TA DUNA PLACA 
POR NADA MAS NA 
GOBIERNO DI MEP 


CANTIDAD DI ACCION 
DI MAYORNAN PA 
HAYA SCHOOLGELD 

L 
o entrega Joran van der Sloot na Interpol prome “den e 
proximo dianan” prome cu su traslado pa Merca, segun e 
agencia penitenciario federal di Peru. 


E ciudadano Hulandes t’e principal sospechoso di e desa- 
paricion di Natalee Holloway na Aruba na 2005, durante un 
biahe di graduacion di Mountain Brook High di Alabama. 
Van der Sloot actualmente ta deteni den un prizon Peruano 
p’e asesinato di Stephany Flores, di 21 aña, na 2010. 


Originalmente a conden’e pa 28 aña di prizon p’e asesinato, 
pero a añadi mas tempo debi na un scandal di contrabanda 
di droga unda cu e tabata envolvi mientras cu e tabata cera. 
E ta confronta cargo di fraude electronico y extorsion na 
Merca despues di a purba supuestamente bende Beth 
Holloway mama di Natalee, informacion unda e curpa di su 
yiu muhe tabata. Gobierno Peruano a dicta na principio di 
mei cu lo traslad’e temporalmente pa ta husga na Merca. 


Segun Ministerio Publico, Van der Sloot a pidi 250 mil dollar, 
25 mil delanta p’e informacion y e resto ora cu identifica e 
cadaver di Natalee Holloway. 


Van der Sloot a gaña riba e paradero di Natalee Holloway 
segun e fiscalnan. 


E Instituto Nacional Penitenciario, e agencia di prizon di 
Peru, a bisa den un comunicado diasabra cu e traslado di 
Van der Sloot na un prizon di Lima a cuminsa. Van der Sloot 
lo keda temporalmente den e prizon di Lima te ora cu e agen- 
tenan di FBI bin busc’e. Interpol lo ehecuta e entrega final di 
Van der Sloot na FBI segun e comunicado. 


Caso Natalee Holloway 


Joran van der Sloot mester ta entrega prome 
na Interpol prome cu extradit’e pa Merca 

N 
o ta responsabilidad di Presidente di un Parlamento, 
sea na Corsou, Sint Maarten, Hulanda of Aruba, pa den 
un reunion cu ta un intercambio di informacion entre parla- 
mentonan di e  cuater paisnan aki, pa un miembro di un di e 
parlamentonan aki, presenta un peticion di e gobierno cu e 
ta sostene, ya cu mesora e ta demostra cu e presidente ey, 
hunto cu su fraccion no ta controlando gobierno. 


Siman pasa den un reunion prome cu e conferencia a cuminsa 
oficialmente,  delegacionnan di e fraccionnan a reuni y 
durante di e reunion aki, Presidente di Parlamento di Aruba, 
Edgard Vrolijk, a dicidi di añadi un punto pa e reunion, cu ta 
“kwijtschelding” di e debe di Aruba na Hulanda durante di e 
pandemia di 2020, pero el a ser para fuertemente pa e dele- 
gacion Hulandes di Tweede Kamer. 


Un punto cu no tabata riba e agenda di IPKO y sin consulta 
cu ningun otro fraccion di Aruba, a dicidi di presenta e punto 
aki pa sorpresa di mayoria den e reunion y e contesta for di 
e Tweede Kamer,  tabata hopi duidelijk  y hopi duro. 
Den un forma di un Hulandes fuerte a informa Presidente 
Vrolijk cu Hulanda no ta bay duna placa por nada mas, pues 
Aruba ni pensa cu e  debe lo wordo exonera manera Prome 
Minister Evelyn Wever Croes y Minister di Finansa, Xiomara 
Maduro a bin ta purbando pa algun luna caba. 


LOGICO 
En realidad e contesta cu miembronan di Tweede Kamer a 
duna Edgard Vrolijk di MEP riba su sugerencia tabata un 
contesta logico,  sigur mirando e forma con tanto gabinete 
Wever Croes I como esun II, a bin ta comportando su mes 
dor di no respeta acuerdonan firma entre Hulanda y Aruba. 


E forma con a trata e comision di supervision financiero CAft 
tambe lo ta hungando un rol den e asunto aki, mirando cu 
tampoco a respeta sugerencia-  y consehonan cu e comision 
aki a sugeri na gabinete Wever Croes II. 
Recientemente tin e asunto di reduccion den e sector di cuido 
medico, principalmente AZV cu Minister Dangui Oduber den 
nomber si gabinete Wever II, a dicidi di para cu e proceso 
aki  cual no ta conta cu aprobacion di gobierno Hulandes. 
Den e ultimo reportahe di CAft a bolbe pone enfasis cu gobi- 
erno di Aruba tin cu sigui cu e acuerdo aki y reduci 5 miyon 
pa luna cual ta 60  miyon pa aña pero den 2022 gabinete 


Wever Croes no a cumpli cu esaki. 
Acerca tin tambe e asunto di algun “jaarrekening” cu CAft 
a bin ta pidiendo pa mas cu tres aña caba pero cu ainda 
gobierno di Aruba no a regla y ta cosnan cu Tweede Kamer 
tambe ta na altura di esakinan. 


Riba dje siman pasa Eerste y Tweede Kamer a cuestiona e 
forma di procede di Secretario di Estado pa loke ta asun- 
tonan di Reino, Alexandra van Huffelen pa e forma con e ta 
tratando gabinete Wever Croes II, mustrando cu e manda- 
tario Hulandes lo a bay di acuerdo caba cu Aruba pa un 
areglo di pago, eliminando e ultimatum cu tin riba mes pa 
luna di October venidero. 
Sin duda loke a hunga un rol siman pasa durante di IPKO 
ta e forma cu algun  miembro di Parlamento di Aruba, cu 
ta sostene Gabinete Wever Croes II,  a actua como si fuera 
nan ta representando e gobierno cu nan sostene na luga di 
controla e trabou di e gobierno aki den nomber di pueblo! 


Presidente di Parlamento di Aruba a ricibi mensahe cla 


No ta duna placa por nada 
mas na gobierno di MEP 

M 
as y mas tin señalnan den comunidad, cu e circulo cu 
ta determina e nivel di pobresa riba e isla, ta sigui ex- 
pande su mes ya cu hopi famia, no ta gana suficientemente 
pa hiba un bida honesto trankilisante. 


Gabinete Wever Croes II, practicamente no ta kibrando 
cabes cu e desaroyo cu tin den pueblo, caminda placa no ta 
yega pa biba riba un nivel decente y tampoco pa pone sufi- 
ciente cuminda riba mes, pa criatura- y  muchanan come tur 
dia. 


Mientras cu tin e proceso pa inscripcion na scolnan pa  aña 
escolar nobo, por a nota un movemento  den comunidad, 
caminda diferente actividad ta tumando luga, iniciativa di 
mayornan cu muchanan na scol, pa asina nan yega na fondo 
pa paga tanto schoolgeld y airco geld pero tambe pa cubri 
gasto di uniform di scol cu a subi di prijs. 
Pa di tres siman sigui por a tuma nota di actividadnan di 


benta di “snackbox” of di cuminda  y tambe di rifa, tumando 
luga y esakinan ta ser organisa pa mayornan cu no por paga 
pa esakinan for di nan salario mensual. 


Ta actividadnan cu por ehempel a tuma luga fin di siman cu 
ta tras di lomba, tur pa yuda cubri gastonan di pago di placa 
di scol y placa pa airco ya cu di otro forma e muchanan lo 
keda sin bay scol te ora cu sin suficiente fondo pa esaki. 


E hecho cu directiva di scolnan awor mas cu nunca ta 
exigiendo pa mayornan paga e gastonan aki prome cu aña 
escolar nobo pa 2023-2024 cuminsa, ta pone cu mayornan 
a cuminsa  organisa cantidad di iniciativa pa yega na sufici- 
ente fondo pa cubri e gastonan menciona. 


Ta tristo ya cu for di luna di Maart di 2022, Minister di 
Enseñansa, Endy Croes a reuni cu SKOA riba e asunto di 
‘schoolgeld’  pero mientras cu e actual temporada ta termi- 
nando, nada a cambia y SKOA a anuncia e gastonan pa 
mayornan manda nan yiunan scol, sin cu gobierno a haci 
algo. 
Ta mesun gobierno di encabesa pa partido MEP cu durante 
di campaña electoral for di 2017, a sigura pueblo cu MEP 
lo elimina schoolgeld  pero a sosode net lo contrario, ya cu 
awor e schoolgeld a bira mas hopi y e minister encarga ta 
hincando mas esfuerso den haya lotto bou di su maneho cu 
otro cos. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Cantidad di accion di 
mayornan pa haya schoolgeld 


Dialuna, 5 Juni 2023 
AWEMainta 
LOCAL 
5 


SUNDAY JUNE 11th 
ARUBA 


START 6.00 AM at Guardian Group Fatum 
FINISH at Guardian Group Fatum 
DISTANCES: 6 KM and 10 KM 


Inscription Fee: Awg. 25,- 


Payment and T-shirt Pick Up: 


• TUESDAY JUNE 6th 
• WEDNESDAY JUNE 7TH 
• THURSDAY JUNE 8th 


FROM 5.00 PM - 9.00 PM 
at Guardian Group Fatum, 
L.G. Smith Blvd. 162 
REGISTER 
ONLINE! 


FREE 
SUN 
GLASSES! 


R 
iba tur nivel escolar, e proceso di inscripcion pa aña es- 
colar nobo no ta bayendo cu mesun rapidez cu tabata e 
caso pa ultimo decada y sin duda e situacion ta motibo pa ta 
preocupante, yegando e nivel di hopi preocupante. 
AWEMainta tambe a ricibi informacion cu no ta riba nivel 
di kleuter so tin e situacion aki pero na otro scolnan tambe, 
esta scol primario y secundario, inscripcion pa e aña nobo 
ta bayendo hopi slow mes. 


Algo cu sin duda ta lo ta hungando un rol den henter e 
proceso aki, ta e falta di placa cerca hopi famia sigur ora 
cu realisa cu den miles di cas aki na Aruba, mayoria famia 
tin suficiente placa despues di cobra pa pone cuminda riba 
mes den e prome dies dianan cu esaki tuma luga. Pa loke 
ta sobra di e luna, famianan ta luchando pa pone suficiente 
cuminda riba mes pa yiunan come y e lucha aki ta birando 
algo tradicional den demasiado cas riba e isla. 


Ta mas cu claro cu un famia cu tin entrada di salario minimo, 
cu huur of pago di hipoteca pa cubri, fuera di pago di auto 
cu banco, ta pone cu e salario minimo ta vapora den e prome 
dies dianan di luna. 


Ta mas cu claro cu pa paga pa scol y paga aircogeld despues 
di cubri mayoria di otro gastonan di cas, cu tin di haber cu 
sobrevivencia, no ta keda mucho placa pa cubri educa- 
cion di yiunan, loke a pone cu hopi mayor ta optando por lo 
pronto, pa laga nan yiu keda den un of otro crèche caminda 
sikiera e muchanan tin supervision durante di dia. 


E situacion ta hopi serio y dentro di dos pa tres luna lo 
haya sa mas di e realidad aki con un pueblo cu ta luchando 
contra di pobresa, tin cu sacrifica entre otro educacion di 
nan yiunan pa motibo cu e golpi ricibi dor di medidanan cu 
gobierno ta implementando, ta birando demasiado y cual no 
por carga cu esaki mas. 


No solamente ta papia aki di schoolgeld placa di airco pero 
ta bin acerca pa e aña escolar nobo, uniform di tur scol a 
aumenta cu cinco of 10 florin, cu tambe ta otro peso pa 
mayornan carga asina facil. E situacion ta hopi serio, hopi 
delicado y e ta anticipacion di un desaster social mucho mas 
mayor cu loke ta e caso actualmente den comunidad. 


Inscripcion na algun 
‘kleuterschool’ ta 
sigui hopi preocupante 

SUNDAY BRUNCH 


I 
nicialmente no tabata conoci kico berdaderamente e impacto di e 7% 
BBO na frontera lo bay ta. Den e confusion aki gobierno a keda pusha e 
ley aki como un cambio cu menor consecuencia pasobra supuestamente 
esnan cu paga e 7% lo haye bek. Awor tin un realisacion mas grandi cu e 
presentacion aki ta uno eroneo y cu e consecuencia ta bay ta devastador 
pa e consumidor, e empresario, turismo di Aruba, su prijs y su calidad y fi- 
nalmente pa henter e desaroyo socio economico di Aruba. P’esey fraccion 
di AVP ta haya urgente pa scucha e gremionan y pa e motibo ey a haci un 
solicitud pa trece gremionan den Parlamento den un “hearing” publico pa 
pueblo tambe por scucha, asina e lider di oposicion, mr. Mike Eman a ac- 
centua despues cu ya e tin lunas ta adverti pa consecuencianan di e 7% 
BBO na frontera. 


E conseho di RAAD VAN ADVIES ariba e introduccion di 7% BBO na fron- 
tera ta cla y directo: efectonan lo ta devastador pa poder di compra, infla- 
cion, clima di inversion, turismo y nos economia en general. Raad van 
Advies ta hasta cita Banco Central cu ta pronostica un caida real den nos 
economia pa aña 2023. Esaki ta e prome reaccion di e lider di oposicion, 
mr. Mike Eman, despues di a haya e ley di 7% BBO na frontera Diabierna 
ultimo y a studia e conseho di Raad van Advies. 


Fraccion di AVP a studia e Belastingplan 2023 y conseho di Raad van 
Advies riba e introduccion di 7% BBO na frontera y demas cambionan 
fiscal proponi door di Gobierno. Raad van Advies ta expresa preocupa- 


Lider di Fraccion di AVP, mr. Mike Eman: 


Urgente pa scucha gremionan riba 7% BBO na frontera 


cion grandi pa e impacto negativo cu e cambi- 
onan proponi lo tin riba economia di Aruba y 
e calidad di bida den nos comunidad. Fraccion 
di AVP ta solicita un reunion den Paralmento 
pa scucha tur gremio. 


Raad van Advies ta mustra cu e introduccion di 
7% BBO na frontera lo aumenta inflacion mas 
ainda y lo afecta e clima di inversion na Aruba 
cu lo stanca crecemento di nos economia. 
Aumento di impuesto lo aumenta costo di 
bida y na mes momento disminui e poder di 
compra di nos ciudadania. E resultado ta cu 
lo empeora e empobrecimento alarmante na 
Aruba. 
E falta di consideracion cu gobierno ta 
demostra cu bienestar publico ta escan- 
daloso y sin precedente. Pa e motibonan 
aki, mr. Mike Eman ta bisa cu su fraccion ta 
solicita cu urgencia un Openbare Bijeenkomst 
cu FTA, SEPPA, STT, ABV, SIWA, SADA, 
CAMARA DI COMERCIO, Comerciantenan 
Unie, SNBA, ATTIA, AHATA, ATA, RESTAURANT 
ASSOCIATION, TIMESHARE ASSOCIATION, 
Aruba’s Jewelers Association y demas gremi- 
onan sindical, comercial, prome  cu entrega 
pregunta. Di e forma aki nos lo por inclui nan 
preocupacion y observacionnan pa cu e intro- 
duccion di e 7% BBO na frontera. 


E lider di oposicion, mr. Mike Eman ta accentua 
cu e situacion ta hopi grave y nos pueblo no 
por carga mas medida. E 7% BBO na fron- 
tera riba tur e medidanan caba, manera Raad 
van Advies ta adverti, ta bay afecta tur hende 
severamente! 

D 
iasabra anochi varios unidad policial y tambe am- 
bulance a bay den un caya den Palm Beach, unda 
cu un persona lo a yega cu un herida na su gargan- 
ta. Na yegada di patruya 
nan a constata cu ta tra- 
ta di hoben di 16aña, cu 
lo a wordo hinca un ca- 
minda den su garganta. 
Polisnan a logra saca 
algun informacion di e 
mucha, cu a papia cu e 
incidente lo a tuma luga 
altura di Palm Beach 
Plaza. E la bisa tambe 
cu 
aparentemente 
lo 
tawata trata di un grupo 
grandi di hobennan di 
Dakota. Despues cu e la 
wordo hinca asina mes e 
la logra crusa caminda y 
yega den un caya poco 
mas panort di Wendy’s 
Palm Beach, unda cu 
polis y Paramediconan a 
bin haye. 
E area a wordo cera 
cu lint geel, pa asina 
investigacion 
cuminsa. 
Despues 
di 
a 
stabi- 
lisa e hoben por a mira 
cu e ambulance a sali 
cu urgencia direccion 
Hospital. No ta conoci e 
gravedad di e hinca. 


7 hoben deteni 
Polis a logra pone man 
ariba 7 hoben, esakinan 
a wordo deteni ariba 
tereno di dos hotel, tur 
a wordo treci warda di 
Shaba. Muy probable- 
mente esun cu a propina 
e hinca lo por ta entre e 
grupo treci warda. Nos 
no por bisa si e grupo 
aki tur ta menor di edad 
si of no. 


Un apelacion ta bay si 
na mayornan, vakantie 


Vakantie no a ni cuminsa 


Hoben hinca den 
garganta diasabra anochi 


ta den porta y lo ta bon pa bo sa cu kende bo yiu ta sali ariba weekend. Unda 
e ta bay y ki ora e mester ta na cas bek(si e ta menor). Comunicacion entre 
mayornan cu yiu ta sumamente importante, mester tin e confiansa. 

D 
iabierna merdia cu atardi ainda e calor inmenso anticipa 
y anuncia, no a ser sinti asina serio pero loke ta diasa- 
bra y diadomingo y probablemente awe tambe, e situacion 
tabata serio, c’un damp cayente den aire y cu a pone suela 
saca un cayente cu masha tempo no ser sinti aki na Aruba. 
Cayanan tabata keto tanto diabierna un tiki pero mas tanto 
diasabra y diadomingo anochi ora cu e calor a yega su punto 
mas halto, forsando mayoria di hende keda den cas, sinta 
den airco of fan pa fresca curpa. 
Diasabra merdia e situacion a yega un punto halto y por a 
ripara mesora cu supermercadonan grandi y chikito, tabata 
hopi bashi, cu menos hende cu normalmente sa tin den fin 
di siman y ayera diadomingo den oranan di merdia, practi- 
camente varios di e negoshinan aki, tabata casi completa- 
mente bashi ya cu e situacion tambe tabata hopi fastioso y 


hasta peligroso. 
No ta cuestion di haci calor unicamente pero canando pafo 
por sinti un damp cayente atacando e curpa humano, cu ta 
pone cu cualkier ciudadano kier drenta cas mesora. 
Otronan a kere cu bayendo beach e situacion lo alivia pero 
esaki no tabata e caso ya cu e calor  por a wordo evita na 
beach si e persona a drenta lama y no Sali bek te ora cu 
yega momento di bay cas bek. 
Esunnan cu a laba paña den fin siman, lo por a nota cu 
colgando paña na cabuya, a mescos cu hinca esakinan den 
un ‘dryer’ ya cu den un lapso di 30 minuut e biento y e damp 
cayente, a percura pa esakinan seca por completo. 
Awe ainda e situacion lo ta igual caminda ta un dia normal 
di trabou y a spera cu e situacion lo drecha pa mayan y e 
periodo di calor aki disparce por lo pronto. 


E 
LMAR a experiencia un interupcion di coriente den un 
parti di San Nicolas y Savaneta awe durante oranan di 
marduga pa motibo di un corto circuito den nos red di dis- 
tribucion. Esaki a sosode durante e heat wave cu a causa 
un impacto grandi riba consumo di coriente, pasobra nos ta 
depende di coriente pa enfrenta e calor intensivo. 


Aruba, actualmente den su temporada di calor, a experiencia 
un crecemento significante den uzo di coriente. Durante 
weekend, e demanda a yega un peak di 135.4 MW, refle- 
hando e esfuersonan di nos clientenan pa mantene nan mes 
fresco y comodo. Sinembargo, un crecemento asina rapido 
den consumo di coriente ta pone un carga mas pisa riba nos 
kabelnan di distribucion, aumentando e posibilidad di corto 
circuito. 


Diariamente Aruba ta experiencia un peak di consumo di 
coriente rond di 3 pm te cu 4 pm y di 9 pm te cu 10 pm. 
Oranan aki ta coincidi cu un grupo di hende cu posiblemente 
ta bolbe cas despues di trabou of cu ta prepara pa drumi, 
cual ta intensifica e presion riba nos kabelnan di distribu- 
cion. 


Aña pasa nos a yega e peak di consumo di coriente di aña 
na 137.6 MW durante september (e luna di mas calor di 
aña), mientras cu e aña aki nos a yega un peak di consumo 


di coriente na 135.4 MW aworaki caba na juni. Esaki ta un 
desafio cu nos ta confronta na momento cu e temperatura 
ta aumenta y cu e consumo di coriente ta subi diripiente. 


Durante e lunanan mas fresco cu nos a caba experiencia 
recientemente, nos a presencia un minimalisacion den inter- 
upcion di coriente. Ya cu durante e lunanan aki e kabelnan di 
distribucion a keda exponi na un carga mas abou. 


ELMAR ta haci expansion continuamente di su red di distri- 
bucion pa acapara e demanda creciente, alabes haciendo su 
maximo esfuerso pa cumpli cu e demanda halto di coriente 
durante e dianan calor aki. Nos ta gradici pa cu e compren- 
sion pa e sucedido di awe marduga. 


Inmenso calor a laga negoshinan bashi 


Ya caba ELMAR a experencia un 
peak di consumo coriente den juni 

T H U R S D A Y 


J U L Y 6 , 2 0 2 3 


PUBLIC AUCTION 


On Thursday, July 6, 2023 at 11am, at the Chamber of Commerce, Aruba, will be 
auctioned in public (executoriale verkoop) pursuant to art. 3:268 and 3:254 Civil 
Code of Aruba: 


Santa Cruz 76-B 
a commercial building, on a right of long lease until August 2, 2036, on a parcel 
government land with a measurement of 568 m2, situated at Papilon in Aruba, 
recorded in the Title Registry of Aruba with a measurement letter (meetbrief) 
number 165 of 1975. 


Starting bid: Afl. 800.000,-- 


Sabana Grandi 13-D 
a residential house, on a right of long lease until October 12, 2066, on a parcel 
government land with a measurement of 496 m2, situated at Papilon in Aruba, 
recorded in the Title Registry of Aruba with a measurement letter (meetbrief) 
number 69 of 2006. 


Starting bid: Afl. 525.000,-- 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba 
to the amount of the highest bid increased with an amount equal to the auction costs. 
·A signed and dated private bid can be submitted until , June 21, 2023, at 5 PM. A bidding 
form can be downloaded on our website. 


For more information visit: 


WWW.JOHNSONNOTARY.COM 


D 
iasabra den oranan 
di mainta rond di 
11’or por a mira huma 
grandi den e area pa- 
riba di Bloemond. Esa- 
ki por a wordo mira for 
di un distancia basta 
grandi. Polis parce lo a 
yega prome di unda e 
huma tawata sali me- 
sora a tuma nota cu 
tawata trata di un can- 
dela grandi di mondi. 
Esaki tawata motibo 
pa a pidi pa brandweer 
y cu urgencia, mirando 
cu 
esaki 
tawata 
treciendo 
bastante 
molester y e peliger 
tambe pa expande. 


Brandweer na yegada 
tambe 
a 
pidi 
pa 
refuerso, mirando e 
grandura. Den algun 
rato bomberonan den 
e cayente inmenso di 
tanto candela y e clima 
mes a sa di domina 
esaki lihe. Di e manera 
ey pa move lihe tambe 
di e temperatura halto 
cu tin. E candela a 
cuminsa 
locual 
ta 
parce un tereno priva, 
cu por a mira algo 
di zim traha y tambe 
varios caha di plastic 
di cerbes. 
Causa di e candela aki 
no ta conoci. 


Na Tamarijn: 


Bomberonan mester a combati candela grandi, bou temperatura hopi halto mes 

T 
urismo ta sumamente importante pa Aruba. E ta algo 
cardinal, nos ta biba y come di turismo y nos ta biba y 
come turismo na Aruba. E ta den tur loke nos ta haci diari- 
amente segun CEO di Aruba Tourism Authority (ATA), Ronel- 
la Croes. Ora cu papia di esaki, claro mester pensa riba con 
por stimula un desaroyo duradero. Aki ATA tin diferente doc- 
umento. Ta sea facilita diferente desaroyo of aspecto cu ta 
cuadra den un desaroyo duradero. Ta inverti of ta lobby pa 
cos cu kier pa sosode p’asina guia e desaroyo den e direc- 
cion debido of cos kisas cu no kier pa sosode. 


ATA diferente papel den e contexto aki. No ta importa ki e 
punto di enfasis ta. Tres punto ta keda hopi cardinal ora cu ta 
papia di turismo. Semper esakinan t’e fundeshi t’e producto 
cu ta ofrece. Kico t’e fundeshi. E fundeshi ta consisti den 
sigura pa nos siguridad ta keda na ordo y por keda ofrece 
esaki na nos bishitantenan. Tambe nos beachnan. E calidad 
di nos beachnan cu ta un di e cosnan cu ta destaca durante 
un vakantie na Aruba. Esaki tambe ta parti di e fundeshi. 


Por ultimo, pero no menos importante, ta nos hendenan. E 
parti di hospital y e servicio cu ta ofrece na nos bishitan- 
tenan. Tin diferente manera con ATA ta contribui n’e tres 
aspectonan aki cu ta parti di e fundeshi. 


Tin por ehempel, pa loke ta trata nos siguridad, ATA ta 
sostene e fundacion cual ta Aruba Hospital and Security 
Foundation, cu ta bao di cual diferente proyecto ta resorta, 
dirigi specificamente riba e area turistico y den colaboracion 
tambe naturalmente cu KPA (Cuerpo Policial. 


Pa loke ta trata e beachnan tin diferente inversion ta tuma 
luga. Esaki ta hopi mas den noticia. Segun Croes, tin proyecto 
for di Arashi te cu Baby Beach. Por ultimo, pa loke ta trata 
hospitalidad y nivel di servicio esaki e manera di mas grandi 
cu ta contribui na dje, ta pa medio di sosten n’e fundacion 
Aruba Excellence Foundation. 


ATA. for di 2011 a bin ta duna su aporte n’e programa di 
certificacion conoci como Aruba Certification Program. Ta 
un programa cu a celebra su di 11 aniversario aña pasa. 
Na 2018 a evalua kico t’e miho manera pa sigui duna realce 
n’e programa aki, sigui ofrece, pero tambe sigui evoluciona 
conforme tambe locual e mercado ta rekeri, pero tambe 
locual ta tendencia den turismo internacional. 
Na 2018 como tal, ATA a e ora ey a institui e institui Aruba 


Excelence Foundation. Desde e momento eynan tin un hunta 
di supervision cu ta guia e trabaonan di e fundacion aki 
contando cu un ekipo di un director y diferente facilitado 
tambe. 


E fudacion aki ta wordo guia pa medio di e hunta cu ta consisti 
di Ministerio di Turismo, Aruba Tourism Authority (bao direc- 
cion di  Sjadey Figaroa como presidente) y tambe parti di e 
fundacion ta representante di Universidad di Aruba, cual ta 
Joanne Croes, kende ta forma parti di e hunta. Tambe tin 
Marc Figaroa cu tambe representa Ministerio di Turismo riba 
e hunta y Ben Figaroa cu ta representa gobierno. 


ATA a evalua e ultimo periodo y fo’i 2018 te cu 2022, a certi- 
fica un total di 6 mil persona den turismo, pero tambe pafo 
di esey y por mira tambe cu no solamente a keda ofrece 
e Aruba Certification Program, pero tambe a crea curso 
y entrenamento nobo. Tambe a crea plataforma nobo pa 
provee esaki pa esunnan cu ta interesa y stimula pa mas 
hende cu ta posibel participa. 


Algo cu ATA ta hopi orguyoso di dje y e trabaonan cu a mira 
te aworaki y cu ta hopi importante t’e echo cu a pone hopi 
enfasis pa drenta scol.  
E studiantenan cu ta forma parti di esunnan certifica pero 
e intension semper ta di ATA hunto cu e fundacion ta pa 
turismo forma parti di e curiculo escolar. T’asina importante 
cu no por negolisha esaki y tin cu pone enfasis na trece e 
conocemento y e conscientisacion fo’i hoben caba. Tin hopi 
adelanto for di esaki. Ta bon pa tur hende ta consciente 
di e trabao cu ta andando aworaki. Di parti di ATA ta hopi 
importante pa por continua cu e colaboracion aki cu a cana 
asina bon den e formato aki di un fundacion y ta p’esey a 
logra yega na un acuerdo pa continua cu e aporte aki pa un 
periodo di tres aña. Esey t’e acuerdo cu a firma diahuebs 
p’asina por brinda tambe no solamente continuacion pero 
confiansa n’e sector y na otro y n’e fundacion mes y su ekipo 
cu ATA tey pa sostene e programa aki p’e periodo menciona. 


ATA ta gradici e ekipo completo di Aruba Excelence 
Foundation. Tambe e hunta di supervision p’e trabao 
desplega y tambe gradici naturalmente tur esunnan cu ta 
haci uzo di e plataforma aki, tur e trabaonan y oportunidad 
cu e ta ofrece p’asina certifica y na final di dia mehora nivel 
di servicio di tur esunnan cu ta traha den e sector of pafo di 
e sector tambe. 


Cu un duracion di tres aña 


ATA a renoba su compromiso cu Aruba Excelence 
Foundation pa nan programa di certificacion 

“N 
o tin motibo pa 
cera John Wes- 
ley College na San Nico- 
las”. Esey ta e opinion 
di Conny Connor-Aven- 
turin, maestro di scol 
profesional, cabesante di 
scol y candidato riba lis- 
ta di partido AVP. Conny 
a splica su punto di bis- 
ta profesional den e pro- 
grama di partido AVP di 
diasabra mainta na Canal 90. Despues di e programa e y 
otro candidatonan di partido AVP a haya hopi reaccion di 
mayornan y maestronan di scol cu a expresa nan gratitud cu 
e sugerencia cu e maestro di scol aki a duna y e motibonan 
pa no sera e scol di MAVO aki na San Nicolas. 


PLACA PA SCOL 
E motibo cu gobierno a uza pa cera e scol ta cu e cantidad di 
alumno na e scol a baha. Conny su reaccion riba esaki ta cu 
esey no ta straño si Bo wak cu e scol ta cobra 700 florin pa 
alumno pa aña pa por bay scol. Anto esey ta sin conta loke tin 
cu paga pa uniform y material pa scol. “Ken por paga asina 
hopi placa pa un solo mucha bay scol awendia? Ta claro cu 
mayornan ta busca otro scol cu ta cobra hopi menos pa nan 
yiunan.” Pa Conny Connor-Aventurin y hopi mayor y maestro 
esaki ta e motibo principal cu e cantidad di alumno na e scol 
aki a baha. Anto e ora e posibel solucion lo por ta pa baha e 
suma cu ta cobra pa “schoolgeld” door di subi e subsidio di 
gobierno pa scolnan rond di Aruba. Specialmente pa un bon 
scol manera John Wesley College. Conny Connor-Aventurin: 
“Si gobierno ta bisa cu nos economia ta bay asina bon y nos 
ta wak cu ta bolbe haya hopi placa di Hulanda, pone e placa 
ey den enseñansa y baha e suma di “schoolgeld”. Esey lo ta 
un bon inversion manera a haci bou gobierno di AVP.” 


USA E SCOL PA MEHORA CALIDAD 
Esnan cu ta defende e decision di gobierno pa cera e scol 
ta bisa cu e cantidad di alumno a baha pasobra e cantidad 
di mucha cu ta nace na Aruba a baha y e cantidad di hende 
cu ta manda nan muchanan scol na San Nicolas tambe a 
baha. Conny su contesta riba esaki ta: “Hasta si e cantidad 
di alumno ta bahando pa motibo cu e cantidad di mucha 
na Aruba ta baha y e cantidad di alumno na San Nicolas ta 
baha, no tin motibo pa cera e scol. Al contrario. Esaki ta e 


oportunidad pa haci loke pa masha hopi aña ta boga pe. 
Esta pa baha e cantidad di alumno cu mester tin den un klas, 
haci e klasnan mas chikito, uza e scol di John Wesley College 
pa e extra klasnan cu lo tin mester y asina yuda mehora 
e calidad di enseñansa.” En berdad ta hopi aña caba cu 
maestronan di scol, sindicato SIMAR y expertonan di ense- 
ñansa ta boga pa baha e cantidad di mucha den un klas. 
Esey ta haci posibel pa e maestronan duna mas atencion na 
e alumnonan cu mester di mas sosten den klas, pasobra e 
maestro tin menos alumno pa atende cun’e. 


E ta habri mas posibilidad pa diferencia y individualisa e 
enseñansa na cada alumno. Esaki ta rekeri un organisacion 
y cooperacion di tur directiva di scol, scol y ministerio di 
enseñansa. Pero esey no por stroba e mehoracion di ense- 
ñansa cu por logra cu e sugerencia aki. Ban wak si minister 
di enseñansa, Departamento di Enseñansa, directivanan di 
scol y scolnan por traha hunto pa tene John Wesley College 
habri y us’e den forma concreto pa mehora enseñansa. Anto 
e no ta costa mas cu e ta costa awor aki! 


Conny Connor Aventurin (AVP): 


No tin motibo pa cera John Wesley College 


Uza e scol pa mehora calidad di enseñansa na San Nicolas 

T 
he clock is ticking y no na fabor di gobierno. Nos di par- 
tido Curpa ta kere cu juni ta uno crucial pa e existen- 
cia di gobierno aki. Gobierno a coba un pos y awor e mes lo 
wordo dera den dje. E problemanan lo pasa manera un tsu- 
nami cu lo bay riba gobierno y esaki ta e cosecha cu nan lo 
recoge. 


Gobierno ainda ta bira rond pa pone su firma bao di e RAFT 
y asina pone Aruba bao di curatela. Gobierno no tin 916 
miyon pa paga gobierno Hulandes. Interesante pa sa si nos 
prome minister lo firma bij het kruisje manera el a haci dia 13 
di November 2020 y asina entrega nos autonomia completo. 


Aruba a conoce e gobierno di mas malo den e ultimo 6 
aña. Nan ta un fracaso total. Nos por a mira cu tabata tin 
un conferencia riba tereno di agricultura pero peticion pa 
tereno ta pega na DIP. Hendenan ta wardando tereno como 
2 aña caba pa haya un huurgrond pa sembra of cuido di 
bestia. A yega ora pa stop di pronkia y pone man na obra. 


Riba tur tereno gobierno a score malisimo. Pueblo di San 
Nicolas ta mira cu gobierno no ta saca un man pa yuda John 
Wesley College. Aña escolar ta yegando su fin y ta tristo pa 
mira cu un scol cu a aporta asina hopi na e pueblo di San 
Nicolas dal su porta cera si nada no wordo haci. Nos por 
mira cu ta den tempo di eleccion so e pueblo di San Nicolas 
ta importante pa nan voto y awor cu nan mester di un man 
gobierno ta laga nan na caya. Pronto lo tin eleccion y pueblo 
di San Nicolas mester pone tanto partido mep como partido 
RAIZ na careda. 


Minister di nos grandinan ta sinta ainda man cruz y no kier 
sinta na mesa pa caba cu e incertidumbre di SABA. Laga nos 
mira si di parti di e minister ta bay demostra tin boluntad. 
Segun nos por a compronde cu SABA tin su cuenta anual 
pero si no sinta na mesa no por yega na solucion. E minister 
mester a bay Parlamento caba pa pidi pa aloca e fondo cu 
SABA mester. 
Ora pa scapa un ex minister di turismo di partido mep si 
gobierno a core bay Parlamento pa scapa pellejo pa un 
suma di 2.1 miyon florin y tabata tin mester partido RAIZ 
pa ta e Salbador. Segun nos por a compronde cu SABA no a 
haya ningun ayudo y lo no hay’e tampoco. Gobierno ta pone 
Minister Arends su cara na berguensa. 


Tin asuntonan hopi importante pa trata e bienestar di nos 
isla y nos tin un gobierno sin vision. Nos di partido Curpa 
lo desea di mira e asunto di nos grandinan keda resolve pa 
asina por reina un paz pa tur esnan envolvi. E asunto di BBO 
na frontera cu 7% tambe ta un otro medida. 


Hulanda su costo di bida a aumenta cu 15% e aña aki y ta un 
pais cu ta produci, Si na Hulanda ta papia di 15% anto aki 
na Aruba nos por asumi cu elo ta 30% paso tur cos importa. 
Nos por a mira cu 3 parlamentario di partido mep a bay 
reunion di IPKO y pa spaar placa a dicidi di keda hunto den 
un camber pero ora cu lo bay trata e ley di BBO na frontera 
nan ta cla pa grita pro paso mester di placa pa sigui biaha. 


E reintroduccion di parkeermeter a resulta den un fracaso. 
Nos di partido Curpa no ta mira e departamento aki lo bay 
genera e placa cu nan a kere di ricibi. E tristo ta cu ela haci 
e situacion den nos centro di ciudad mas pio di locual cu e 
tabata. Esaki ta refleha tambe cu situacion financiero di nos 
pueblo ta hopi malo. No por a tende cu 60% di nos clase 
trahado ta biba di un minimumloon. Gobierno mester habri 
su wowo y mira cu no tin espacio pa mas medida. 


Un otro ley ta esun di matrimonio di mesun sexo. Nos por 
a mira cu grandes liga a cancela e celebracion di orguyo 
paso ela mira caba cu e orguyo ey lo hiba grandes liga den 
un perdida biyonario. Budlight y Target a hiba un perdida di 
mas di 25 biyon di dollar den un corto tempo. 


E pueblo Americano ta boycott tur cos cu ta haci cu e cele- 
bracion aki. Si Aruba kier conserva e mercado di turista 
Americano mester pensa bon prome cu tuma un paso cu lo 
ta desastroso pa nos turismo. Nos ta kere cu locual a pasa 9 
di februari 2023 cu e crucero, a laga un sabor amargo atras. 


Nos ta den e tormenta perfecto y prome cu luna aki termina 
nos lo haya sa con nos isla lo ta para financieramente y 
locual cu pasa na Europa y America lo tin consecuencia pa 
nos tambe. Pueblo di Aruba laga nos mirada ta riba Dios 
paso ta Dios so tin solucion pa nos situacion. Laga esaki ta 
e señal pa nos pueblo uni cu partido Curpa. 


Tur otro partidonan a uza nos pueblo Cristian solamente pa 
e voto y nada otro. Partido Curpa ta keda e unico alternativa. 


Eric Ras (Curpa): 


Un cambio ta necesario pa salba Aruba 
di mas perdicion financiero y di moral 

G 
obiernonan di MEP, POR, RED y RAIZ a haya mas cu 2 BI- 
YON FLORIN EXTRA den e ultimo 6 aña na belastingnan 
indirecto manera BBO. Pero Bo no ta wak nada ta sosode 
den nos pais. Na San Nicolas y na hopi otro parti di nos isla 
e decadencia ta birando mas cla. E desesperacion pa con ta 
bay cubri cu e prome necesidadnan di un famia ta birando 
mas grandi. Den enseñansa ta wak esaki mas y mas. Den 
un programa di partido AVP den weekend e punto aki a sali 
hopi na cla. Anto e sentimento aki ta basa riba expresionnan 
di mayornan y maestronan di scol tur rond di Aruba. E grito 
di desesperacion ta birando mas y mas fuerte. Y di banda di 
gobierno no ta wak cu tin niun reaccion. Nada ta wordo haci! 


Enseñansa den problema 
Den e programa di partido AVP e maestro di scol y candidato 
señora Conny Connor-Aventurin a expresa bon cla loke ta 
biba cerca mayornan y maestronan di scol. Ela describi un 
situacion casi inhumano pa alumnonan. Conny Connor- 
Aventurin:”E situacion di pobresa ta bira mas grave tur dia. 
Mas y mas nos ta wak muchanan ta bin scol sin come. Loke 
nos ta duna nan na scol tin biaha ta e unico cuminda cu 
nan ta haya te ora nan mayornan yega cas anochi despues 
di a traha un of tin biaha dos trabou. Muchanan un tiki mas 
grandi tin cu wak pa nan rumannan chikito y bisiñanan cu 
ta yuda te unda por. Ora un mucha yega scol sin come Bo ta 
wak e mes ora. E no tin e energia pa ni sigui e les. Pafo e no 
ta core y hunga, pasobra e no tin e energia y gana pa hunga.” 
Den e situacion aki mucho hopi di nos muchanan ta bay scol 
aki na Aruba! Esey ta un di e splicacionnan cu ta surgi ora 
papia di e resultadonan den enseñansa. Ta bini acerca cu e 
scolnan mes atrobe no ta wordo manteni y e material di scol 
falta mas y mas. Ta con por spera bon resultado? 


INHUSTO y INHUMANO 
Ta inhusto cu un mucha menor di edad tin cu wak pa su 
rumannan mas chikito pasobra e mayornan tin cu traha un 
of hasta dos trabou. E mayornan ta yega cas te laat anochi 
sin cu nan por a wak nan yiunan den dia. Conny Connor- 
Aventurin: “Bo sa kico ta tristo y inhumano, cu un mucha 
asina ta puntra Bo kico ta bay pasa cun’e? Si e ta bay haya di 
come awe…..y mañan! Ta inhusto pa un mucha cu lo mester 


hunga y ta ocupa su mes ta desaroya su mente cu buki y 
actividadnan di wega of deporte, tin cu preocupa su mes 
cu cuido di su rumannan mas chikito y ta puntra cu duda 
ta kico ta bay pasa cun’e mañan”. Muchanan ta duda for di 
chikito den nan ambiente, den esnan cu ta responsabel pa 
nan bienestar diario. Ta ki comunidad nos ta lanta asina? 
Den e situacion aki hopi hende ta puntra cu nan rason ta 
unda tur e placa a bay cu gobierno a haya den e seis añanan 
cu a pasa? Con por ta cu ta broma cu turismo ta bay asina 
bon, pero tin tanto pobresa na Aruba? Con por ta cu na San 
Nicolas ta ser un scol enbez di mehora e calidad di ense- 
ñansa pa tur alumno? Con por ta posibel cu na San Nicolas 
kier cera e cas di cuido di nos grandinan pa motibo cu no tin 
placa? Si ta bisa cu hobennan ta nos futuro y enseñansa ta 
crea un miho futuro, pakico no a inverti sikiera parti di e 2 
BIYON FLORIN EXTRA cu gobierno di MEP, RED, POR y RAIZ 
a haya, den enseñansa? E frustracion den pueblo ta grandi 
y Bo ta tende e pregunta aki tur dia mas fuerte: UNDA TUR 
E PLACA A BAY? 


AVPL 


Unda e placa a bay 


Gobierno a haya mas cu 2 BIYON florin extra, 
pero ta cera scol na San Nicolas, cera Cas pa 
cuido di Ancianonan na San Nicolas, placa pa 
scol ta subi y no ta mantene scolnan 

E 
serie semi final di division di Honor di AVB, a inicia di- 
asabra anochi ora cu e cuater ekiponan cu a clasifica, 
esta RCA, Dakota, Deportivo Nacional y Britannia, a mira 
nan prome accion den e ‘round robbin’ caminda tur ekipo lo 
topa cu otro na un solo ocasion. 


E dos ekiponan cu finalisa prome y di dos despues di e serie 
di tres wega aki, lo pasa pa hunga e gran final pa dicidi cual 
lo bira campeon di futbol division di Honor, 2023 y 2024. 


Diasabra anochi den e prome wega, e ekipo di RCA a subi 
tereno contra di su gran rival cu ta Dakota den un partido cu 
a priminti di bira un espectaculo, loke tambe tabata e caso, 
ya cu e nivel di wega tabata di un nivel halto. 


Sinembargo e tricolornan di Solito a presenta sumamente 
bon organisa tanto den medio campo como den su liña 
defensivo, pa finalmente bay cu e triunfo di 3-0. 


Dakota den inicio di e partido tabatin mas dominio di e bala 
pero sin por a yega na e gol di RCA y asina cu e oportunidad 
a presenta, manera tabata e caso na di 24 minuut ora cu un 
contra atake rapido a pone cu John Silva for di alero drechi, 
ta pone un centro cu Marcus Portier ta deposita den gol pa 
e 1-0. 


Dakota no a haya oportunidad pa reacciona ya cu na di 28 
minuut, tabata e propio John Silva cu ta haya un oportun- 
idad pa tira y ta anota e 2-0 pa duna RCA bentaha comodo 
den e prome tempo. 


Den di dos tempo e scenario a keda mesun cos, caminda 
Dakota pa falta di haya espacio pa penetra rumbo pa gol di 
RCA, tabata habri su sistema defensivo mucho loke a duna e 
tricolornan espacio pa forma nan atakenan. 
Na di 73 den un contra atake e marcado di punta robes, 
Alexon Simmons ta penetra den area penal pero e ta wordo 
tumba y referee ta señala penalty cual ta ser bon cobra pa 
John Silva kende ta anota su di dos gol di anochi pa asina 
sigura e triunfo di su ekipo di 3-0. 


BRITANNIA NACIONAL 
Den di dos wega, Britannia cu a gana e campeonato regular 
ocupando e prome puesto, a topa cu Deportivo Nacional den 
un wega cu den e prome tempo, tabata hopi fisico, cu hopi 
clash entre hungadonan pero sin mucho actividad dilanti di 
e golnan. 


Na di 32 minuut sinembargo Miguel Vielma ta logra di anota 
un gol pa pone Britannia ariba 1-0 cual anotacion pa basta 
tempo tabata mustra di lo tabata suficiente pa bay cu e 
victoria. 


Britannia no tabatin mucho problema contra di un ekipo 
di Nacional cu tabata hopi slordig pero e ekipo di Noord a 
sigui lucha te na final y ta bin logra e gol di empate na di 98 
minuut. 


Despues di algun minuut di agresion, di pushamento entre 
hungadonan di ambos ekipo, referee Matos a duna dos 
carchi cora, uno na ambos ekipo pero na e altura ey caba, 
Nacional tabata hungando cu 10 hungado pa acumulacion 
di carchi geel. 


Nacional den ultimo minuut di wega, ta ricibi un tiro liber 
y aki e defensa central Alex Damon ta kop aden pa supera 
portero di Britannia, Carlios Geerman pa asina logra un 
empate dramatico pa su ekipo y cu e score di 1-1 e wega a 
termina. 


RCA ta na di prome luga cu 3 punto sigui pa Nacional y 
Britannia cu 1 punto y Dakota cu 0 punto. 


Semi final di division di Honor 


RCA sin problema ta gana Dakota 

D 
espues di un temporada exitoso aña 2022 e radio emi- 
sora MAGIC 96.5 FM a anuncia cu na lo cubri e copa 
di mundo un biaha mas. Awor ta toca turno na e damanan 
atleta cu ta hunga futbol riba nivel mundial. Cu e experticio 
y conocemento riba e tereno di futbol lo trece un otro ban- 
quete futbolistico mundial un biaha mas. 


Loke ta particular ta e echo cu e Mundial aki ta consisti di 32 
seleccion cu ta participando, ya cu cuater aña pasa tawata 
29. E aña aki Haiti y Jamaica ta luci pasobra nan a cay aden 
y a keda selecciona. Paisnan hopi popular ta e.o. Colombia, 
Merca como campeonnan di dos mundial, y Hulanda cu a 
bira Sup Campeon Mundial 2019. 


Teamnan manera Brasil, Argentina, Alemania, Inglatera, 
Spaña tambe t’ey. E Copa di Mundo aki di Damas ta tuma 
luga for di Juli 20 pa Augustus 20 e weganan lo tuma luga 
entre Australia y New Zealand. 


Desayuno mundial 
E Weganan e biaha aki como cu tin un diferencia di 12 ora 
ta tuma luga of mainta trempan 6:00 AM o anochi despues 
di 8 PM. Pa bo keda up to date bo lo sintonisa Magic FM lo 
cubri mayoria di e weganan aki live riba Radio como tambe 
nan Facebook enbibo y cu e trio estelar cual ta consisti di 
Cadochi Kock, Arianne Westerburger y Devin de Veer. 


Ambiente di futbol di Damas ta creciendo un biaha mas 


FIFA a anuncia e 32 seleccion den e ‘Copa di Mundo Damas’ 


Colombia, Jamaica y Haiti tambe ta aden 

ATROBE e situacion di Trahadonan na 
Fundacionnan ta den prensa y esaki pa motibo 
di falta di placa. Manera semper, trahadonan 
ta e ultimo pa bini na remarca pa loke ta 
nan condicion di trabao, esaki cada biaha 
ta causando problema. Antes como lider 
sindical di SEPPA semper y te ainda mi punto 
di salida ta cu e tareanan cu e fundacionnan 
den sector publico ta eherce ta pa cubri cierto 
terenonan social, cualnan Gobierno como un 
bon defensor di pueblo mester eherce den e 
miho forma, pero no ta hacie y ta e funda- 
cionnan ta eherce e tareanan aki, cu subsidio 
di Gobierno. Comotal e trahadonan mester 
ricibi un trato igual na e ambtenaar. Mi ta 
menciona aki e cuido optimo pa e babynan y 
muchanan chikito cu problema den famia, nan 
tambe mester di un bon cuido y p’esey a crea 
Casa Cuna y Imeldahof, nos hendenan special 
na SVGA, na Ambiente Feliz y na otro funda- 
cionnan, nos grandinan na SABA, cuido extra- 
mural di Wit-Gele-Kruis y otro fundacionnan. 
Como lider sindical mi mester a haci basta 
cos fastioso den prensa, criticando gobernan- 
tenan, directivanan di fundacionnan y hasta 
yamando accionnan, etc.. Tur cu e intencion 
pa mehora e situacion di e trahadonan na e 
fundacionnan 


Subsidiale Regeling na 1994 y mehoracion di 
e condicionnan di Trabao 
Finalmente na 1994, nos a yega na un acuerdo 
cu gobierno e tempo ey cu Prome Ministro 
Oduber y Ministro Refunjol pa un Subsidiale 
Regeling pa Fundacionnan, cual ta encera cu e 
trahadonan ta ricibi un trato igual na e ambte- 
naar cu excepcion di Pensioen y e derecho pa 
bay Ambtenarenrechter. 
Mi ta corda con e tempo ey, e tabata un logro 
grandi pa e trahadonan di Fundacionnan, tin 
trahadonan a mira nan salario bira dobel y nan 
a cuminsa ricibi vakantie-uitkering y bentah- 
anan cu e ambtenaar tabatin. 
Durante e negociacionnan den e decada di 
90 di siglo pasa, como vocero di sindicatonan 
den sector publico, durante negociacionnan 
cu Gobierno, semper pa mi persona e posi- 
cion di trahadonan di e fundacionnan den 
sector publico tabata presente y tur acuerdo 
pa e ambtenaar pa loke ta Indexering, 
Gelijkbedrag, Vakantie-uitkering, ATV-dagen, 
Bashi-premide, etc., tur mester conta igual- 
mente pa e trahadonan di fundacionnan. 
Ta bon pa menciona cu na 1994, SEPPA 
tabata e unico sindicato negociando cu 
Gobierno pa mehora e status di trahadonan 


di Fundacionnan, cu lidernan cu conoce e 
materia dificil y kendenan semper tabata 
balente pa defende trahadonan y logra lo 
maximo. 


Eliminacion Subsidiale Regeling. 
Na 2015/2016, gobierno di signatura Berde, 
e tempo ey pa motibo di malmaneho finan- 
ciero y cu un enorme falta di placa, a tuma 
e decision pa elimina e Subsidiale Regeling 
pa 
Fundacionnan 
den 
sector 
publico. 
Fundacionnan ta bay ricibi solamente un suma 
anual cual a ser calcula di ta banda di 80% di 
e casto total di e Fundacion. Fundacionnan a 
ricibi e conseho pa bay organisa fundraisings 
of otro formanan pa yega na placa y purba di 
mantene nan cabes ariba awa. Un abuso!! 
Na momento cu Gobierno a elimina e 
Subsidiale Regeling pa fundacionnan den 
sector publico na 2015/16, lidernan sindical 
cualnan tabata representa e trahadonan na 
fundacionnan no a para duro pa e derechonan 
adkiri y mustrando gobierno cu e decision 
pa elimina e Subsidiale Regeling ta un abuso 
y incorecto. Trahadonan no ta culpabel pa e 
situacion financiero malo. 
Awendia nos ta lesa den prensa interna- 
cional e expresion “in Cahoots with”, esta den 
harmonia cu otro of mas extremo ta conspira 
cu otro. 
Parce e tempo ey cu lidernan sindical di SEPPA 
(brito), di ABV y otronan tabata “in cahoots 
with” e partido berde y boca cera nan a guli 
e decision malo di gobierno pa elimina e 
Subsidiale Regeling. 
Awe nos ta biba cu e maldesicion aki, falta di 
accion na 2015/2016, ta pone cu awe sindi- 
calismo cada bes ta haye obliga di hiba accion 
contra gobierno. 


Awe tambe e situacion ta otro, despues di e 
acuerdo di 1994, varios sindicato a cuminsa 
cu lucha fuerte pa busca representacion cerca 
trahadonan na Fundacionnan. Hopi trahado 
tambe cu un falta di memoria, lubidando kico 
a pasa y ken a logra y erornan ta ser cometi. 
Hasta cu poco tempo pasa mi a wak un CAO 
na Imsan den cual Trahadonan a perde nan 
ATV-dagen, pues derechonan adkeri ta ser 
perdi. 


Politiconan sin Memoria y eliminacion di 
Subsidiale Regling ta causando problema. 
Den prensa nos por a wak posicion di inte- 
grante y ex-integrante di e partido berde, 
partido cu a elimina e Subsidiale Regeling, 


awe nan ta grita pago di Vakantie-regeling, 
paga di tal y mas. 
Parce hendenan sin memoria, shonnan 
no ta bosonan mes a elimina e Subsidiale 
Regeling!!! despues di boso malmaneho finan- 
ciero. Consecuencia ta, cu e fundacionnan 
awor cu problemanan financiero y nos tur sa 
cu e posicion di trahado, mayoria di biaha 
cerca dunadonan di trabao, ta keda ultimo pa 
ser regla. 
Consecuencia di e eliminacion di e Subsidiale 
Regeling ta tambe cu na Fundacionnan, hopi 
trahadonan cu e ultimo añanan a ser tuma 
den servicio, no ta gosa di e mesun areglonan 
cu su coleganan, cu mas aña di servicio, si ta 
ricibi manera ATV-dagen, Vakantie-uitkering y 
mas. 
Esaki ta un discriminacion grandi bao di traha- 
donan na un fundacion y na mi opinion ilegal, 
ya cu e acuerdonan di añanan 90 di siglo pasa 
ta conta pa tur ambtenaar y tur trahadonan di 
fundacionnan. 
Aki atrobe e lidernan sindical y e politiconan 
“sin memoria” ta fayando y alabes culpabel. 


Solucion pa e problemanan di fundacionnan 
Primeramente mester trece bek e Subsidiale 
Regeling na tur fundacionnan cu ta cay bao di 
Gobierno. 
Mester reconoce cu tur trahado ta experto 
ariba nan tereno y nan mester di carer- 
anan bon defini, acerca cu e condicionnan 
secundario igual na e ambtenaarnan. 
Na SABA, e Fundacion mas grandi, e proble- 
manan tambe ta hopi grandi. 
Pa cuminsa ta elimina e grito bashi “Elimina 
e verpleeghuiszorg”, cual ta ridiculo y laga 
biento bay cu ne. 
Sigur pa loke ta gobierno falta di un maneho 
bon defini, cual mester tene cuenta cu e subi- 
mento di edad di nos poblacion y tambe na 
mundo completo. 


Hunto cu esaki nos tin un cuido medico acep- 
tabel y cu hopi hende di e tercera edad ta 
yega edadnan halto pero hunto cu esaki, cu 
malesanan cu mester di cuido permanente. 
Cu e consecuencia cu ta e trahadonan di 
Casnan di Anciano tin di lucha pa alivia y/o 
soluciona e problemanan di nos grandinan. 
Na SABA tin pashentnan cu, laga nos bisa tin 
mester di 100% pa loke ta cuido, otronan cu 
75%, mas otronan cu 50% of cu cualkier otro 
porcentahe. 
Esaki ta pa specialistanan defini y na final di 
cuenta ta apunta e cantidad di trahadonan 
pa e cuido, uzando varios modelonan. Ta e 
Trahadonan aki nos mester duna e miho trato 
cu bon salarionan y bon condicionnan di 
trabao. 


Gregorio Wolff: 


Problema na SABA y otro fundacion 

T 
abata na Corsou cu e conferencia aki a cuminsa aña 
pasa. E biaha aki a toca turno na Aruba pa organisa e 
2nd Dutch Caribbean Agriculture Visioning Process Confer- 
ence 2023 den Renaissance Wind Creek Aruba Resort Con- 
vention Center. Tabata tres dia di dialogo importante pa por 
yega na un conclusion. Dialogonan basa riba agricultura, 
Cria y Pesca pa e islanan participante. 


Riba diabierna mainta a cuminsa cu un presentacion di 
Scol Dun’un Man kendenan tin un proyecto andando pa nan 
alumnonan. Por a mira cu e scol aki tin awor un hofi y tambe 
algun galiña pa e alumnonan por haci terapia. E alumnonan 
ya caba a produci nan mes un producto cu ta un “Pesto” cu 
por wordo uza bandi cuminda of directamente den cuminda. 
Nan ta completamente entusiasma pa por sigui y expande 
esaki cu mas bestia y produccion E docente hunto cu dos 
alumno tabata presente pa por a haci e presentacion aki na 
tur esnan presente. 


Riba e diabierna aki tambe por a tuma nota di presencia di 
Prome Minister di Corsou sr. Gilmar Pik Pisas kende a bin 
specialmente pa firma e MOU. Minister Pik Pisas a haya un 
resumen di tur locual a tuma luga riba dianan di dialogo riba 
e mainta net prome cu e firmamento di MOU. 


Den presencia di minister sr. Ursell Arends minister 
Transporte, Integridad, Naturalesa y Adulto Mayor cual 
Sector Primario tambe ta resorta a firma un Memorandum 
Of Understanding (MOU) hunto cu otro dignatarionan 
presente y representantenan di cada pais cu a participa 
den e conferencia aki. E acuerdo aki entre Aruba, Boneiro, 
Corsou, Saba, Sint Maarten y Sint Eustasius ta pa crea posi- 
bilidad y oportunidadnan nodo y concreto pa colaboracion 
riba Good Agriculture Practice (GAP), Pesca, y Parke Marino 
ta temanan cu a bin dilanti. 


Di parti di Departamento di Agricultura, Cria y Pesca Santa 
Rosa nos ta gradici tur dignatario y representanan di cada 
pais cu a haci nan maximo esfuerso pa e resultado posi- 
tivo di e 2nd Dutch Caribbean Agriculture Visioning Process 
conference 2023 y felicita nan pa nan tremendo trabou 
desplega. 


M 
inister Maduro di Finansa a tene un conferencia di pren- 
sa hunto cu directora di DIMP y director di Aduana pa 
asina duna informacion riba e sistema di BBO na frontera. 
Durante e rueda e mandatario a haya pregunta riba e critica 
cu Parlamentario Mike Eman ta treciendo dilanti bisando cu 
BBO na frontera ta un atraco riba cartera di Pueblo. 


Minister Maduro ta haya cu sr. Eman tin basta curashi di 
critica, ya cu ta danki na Mike, tur dia Gobierno tin cu trata 
na maneha cu e megadebe cu Mike Eman su gobernacion 
a bay laga atras. E megadebe aki di 2200 miyon florin no a 
disparce cu e pandemia. 


Al contrario, e situacion a bira mas dificil, ya cu mester a fia 
placa di Hulanda pa Aruba por a sobrevivi e pandemia. Di e 
manera eynan e debe di Aruba a bira mas grandi y ta exigi 
hopi esfuerso pa por maneha esaki. 


Minister Maduro ta recorda sr. Mike Eman, cu e debe cu el a 
traha durante su gobernacion, a perhudica no solamente e 
Gobierno di turno, pero mas gobernacion nos dilanti lo tin 
cu bay ‘struggle’ cu e debe aki. Mike ta parce di no ta realisa 
cu cada criatura cu nace awe ya caba tin cu bay lidia cu e 
debe cu Mike Eman a traha pa nan ora nan ni sikiera tabata 
naci. Ta esaki ta e embergadura di e debe cu Mike Eman a 
traha pa Aruba y pa nos yiunan. 


Den e añanan cu a transcuri, Minister Maduro a traha pa 
por stop e crecemento di e debe di Aruba y ta haciendo lo 
posibel pa organisa e peso di e debe aki di un manera cu 
Pueblo por maneha esaki. BBO na frontera ta wordo intro- 
duci pa crea un ‘level playing field’ den comercio y tambe pa 
mehora cumplimento cu impuesto. Na ningun momento ta e 
intencion pa bay atraca e cartera di Pueblo. E ultimo eynan 
ta keda e legado exclusivo di Mike Eman pa Aruba. 


Exitoso 2ndo conferencia di Agricultura cu firmamento di MOU 


Minister Maduro di Finansa riba BBO na frontera y e critica di Mike Eman: 


Atraco riba cartera di Pueblo ta keda legado 
exclusivo di Mike Eman cu su megadebe 

BACKGROUND 
R 
econociendo e singularidad, longevidad y versatilidad di e bici- 
cleta, cu mas cu dos siglo di uso, y cu alabes ta constitui un me- 
dio di transporte sostenibel, simpel, economico, confiabel, limpi y 
ecologico cu ta contribui na un mihor medio ambiente y mehora- 
cion di salud, Asamblea General di Nacionan Uni na 2018 mediante 
Resolucion A/RES/72/272 a declara 3 di juni como Día Mundial di 
Bicicleta. 
E dia aki ta encurasha stakeholders y personanan interesa pa 
enfatisa y avanza e uso di bicicleta como un medio pa promove desa- 
royo sostenibel, renforza educacion, incluyendo educacion fisico 
pa mucha y hoben, promove salud, preveni maleza, promove toler- 
ancia, entendimento y respet mutuo, facilitando inclusion social y 
un cultura di paz. 
E Asamblea General di Nacionan Uni ta balora positivamente e orga- 
nizacion di marcha di bicicleta pa fortalece salud fisico, mental y 
bienestar y desaroya asína un cultura di bicicleta den sociedad. 


PAKICO CELEBRA E USO DI BICICLETA? 
Actividad fisico di un intensidad modera, manera canamento, 
ciclismo of practica di deporte tin benificio grandi pa salud. Na tur 
edad e benificionan di ser activo fisicamente ta mas grandi cu e 
posibel daño causa por ehempel dor di accidente. Dor di bira mas 
activo durante e dia den forma relativamente simpel, hende lo por 
logra e nivelnan di actividad fisico recomenda facilmente. 
Segun Organizacion Mundial di Salud (WHO), dor di ofrece un infra- 
structura sigur pa actividadnan fisico, manera canamento y core 
bicicleta, ta e caminda pa alcanza un mayor equidad den materia 
di salud. Pa e sectornan urbano mas pober, na unda no por permiti 
economicamente tin un vehiculo propio, bay na pia of core bicicleta 
por converti den un forma di transporte, y na e mesun momento por 
reduci e riesgo di contrae maleza cardiovascular, accidente cerebro- 
vascular, cierto tipo di cancer, diabetes y hasta morto. 
Consecuentemente, transporte activo mehora (cana, uso di bici- 
cleta y transporte publico) no solamente ta saludabel, e tambe ta 
equitativo y ta mas efectivo pa loke ta gastonan di transporte. 
Satisface e necesidadnan di ciclista y peaton ta sigi ta, por lo tanto, 
crucial pa soluciona probleman di mobilidad di ciudadnan, pa mitiga 
e aumento di emision di gasnan cu ta causa e efecto invernadero 
debi na crecimento di e poblacion y pa mehora e calidad di aire y 
seguridad di trafico. 


CICLISMO Y DESAROYO SOSTENIBEL 
Dia Mundial di Bicicleta ta pone atencion riba e beneficionan di usa 
bicicleta, un medio di transporte simpel, economico, limpi y ambi- 
entalmente sostenibel. E bicicleta ta contribui na un aire mas limpi y 
menos congestion den trafico y ta haci educacion, cuido di salud y 
otro servicio social bira mas accesibel pa e partinan mas vulnerabel 
den e poblacion.. 
Un sistema di transporte sostenibel cu ta promove crecimento 
economico, ta reduci desigualdad y ta renforza e lucha contra 
cambio climatico y ta fundamental pa alcanza e Obhetivonan di 
Desaroyo Sostenibel (SDGs). 


Segun e Global Action Plan on Physical Activity 2018-2030 di WHO 
actividadnan fisico tin benificio multiplicador pa salud, economia 
y sociedad y inverti den accionan di maneho politico pa aumenta 
actividad fisico por contribui na logra cumpli cu e Obhetivonan di 
Desaroyo Sostenibel (SDGs). 


Tin multiple manera directo y indirecto, mediante cual maneho cu ta 
promove actividad fisico a traves di canamento, ciclismo, deporte, 
recreacion activo y hungamento por sostene no menos cu 13 di e 
SDGs. 


Na 2022 Asamblea General di Nacionan Uni a adopta Resolucion A/ 
RES/76/255, Integration of mainstream bicycling into public trans- 
portation systems for sustainable development. 
E resolucion ta enfatisa e necesidad pa integra e biciceta como 
medio di transporte saludabel, ecologico y contribuidor na SDGs 
den e sistema di transporte publico, na nivel urbano y rural, y den 
planificacion urbano, permitiendo un integracion di infrastructura 
pa ciclismo den e infrastructura resiliente di mobilidad en general. 
Encorporando alavez e mehoracion di seguridad di trafico pa peaton 
y ciclista y promoviendo e uso di bicicleta como medio di trans- 
porte den comercio, turismo y ciclismo, como deporte y pa combati 
y reduci malezanan cronico no-contagioso (NCDs). 


SITUACION DI INFRASTRUCTURA PA BICICLETA NA ARUBA 
Na Aruba Resolucion A/RES/76/255, esta “Integracion di ciclismo 
en general den sistema di transporte y mobilidad pa desaroyo 
sostenibel” ta delinea varios punto importante cu mester ser incor- 
pora tanto den nos maneho pa transporte y mobilidad sostenibel, 
como planificacion urbano y rural y den salubridad y deporte. 
Den e planificacion urbano y creacion di infrastructura pa trans- 
porte y mobilidad, particularmente Green Corridor Aruba y Watty 
Vos Boulevard insuficiente prioridad a ser duna na e infrastructura 
pa e bicicleta como medio di transporte y pa e peaton y menos ainda 
na e seguridad di trafico pa peaton y ciclista. 


Companianan a lanta ta huur e-bikeboard, scooter y bicicleta (elec- 
trico) na turista como medio di transporte economico y sostenibel. 
Pero esaki ta un potencial peliger den trafico ya cu e infrastructura 
di transporte na Aruba no a ser diseña cu e uso di bicicleta (elec- 
trico) y ebikeboards y scooter electrico den mente. 
Gobierno a anuncia un plan magno pa un transicion husto pa energia 
renovabel y sostenibel pa combati cambio climatico na final di e 
Caribbean Climate and Energy Conference. 
Pero pa loke ta ta transporte y mobilidad resiliente y sostenibel lo 
ta casi imposibel pa cumpli cu integracion di bicicleta (electrico), 
ebikeboards y scooter electrico den esaki. 


Lo mester adapta ley y maneho pa permiti un uso mas amplio y 
sigur di bicicleta (electrico), ebikeboards y scooter electrico pa 
reduci emision di gasnan invernadero den trafico y duna aporte na 
ciclcismo como deporte y como forma saludabel di ehercicio pa 
combati y reduci malesanan cronico no-contagioso. 


Eight to eight, because our planet can’t wait campaign 


Dia mundial di bicicleta 

The Improbable Connection of 
The Battle of Dunkirk with Aruba 


THIS week-end the world commemorated the 83rd anniversary of the 
completion of the evacuation of allied forces from the town of Dunkirk in 
France. 


Even in Aruba, most people do not know that the Scottish soldiers who 
were stationed in Aruba 1940 - 1942 had been survivors of Dunkirk and 
had arrived in Aruba just three months after the evacuation at Dunkirk had 
come to an end. 


The 4th Batallion of the 15th Infantry Division (“Queen’s Own Cameron 
Highlanders”) of the BEF - British Expeditionary Forces, commanded by 
the then Coronel Colin Muir Barber were among the evacuees of Dunkirk. 
In September 1940 they arrived in Aruba to replace the British soldiers 
who had been here since February of that year. Supposedly, the Scottish 
soldiers came to Aruba for rest and recreation and they were warmly 
received by the Aruban community. 


At 6’9”, their leader Coronel Colin Barber was reputed to be the tallest 
member of the British military and was ironically nicknamed “Tiny”. Once 
in Aruba, it was inevitable that he would form a friendship with a fellow 
Scotsman William Ferguson “Scotty” Barbour, an executive with the Shell 
Refinery and married to a daughter of Mr. L. J. M. “Nadie” Henriquez, one 
of the most prominent Aruban businessmen. 


Another officer with the group who befriended Arubans was Major Munro. 
Major Munro introduced field hockey to Aruba and coached the Caribe 
Club team. Under Major Munro’s tutelage Caribe Club team became the 
strongest team on the island, even defeating the team made up of Scottish 
soldiers. Caribe also defeated the teams in Curacao where English and 
Dutch employees of the Shell refinery had introduced the game many 
years before. 


The Scottish troops remained in Aruba until February 13, 1942. That was 
the day that the United States army sent several hundred troops to Aruba 
and the Scots left on the same ship that brought the GI’s here. Three days 
later, February 16, 1942 the U-boat 156 brought war to Aruba attacking 
the Lago Refinery, sinking oil tankers and shelling the tank farm. 


Coronel Colin Barber was awarded the Distinguished Service Order (DSO) 
for bravery during the Dunkirk evacuation and later was promoted to Lt. 
General for his performance in the battles across Northwest Europe. 


Lt. General Barber was eventually honored with a knighthood: Knight 
Commander of the order of the British Empire and was named Companion 
of the Order of Bath. Sir Colin Barber died in 1964. 
- CLYDE HARMS 


More than 338,000 Allied soldiers were evacuated from 
Dunkirkbetween May 27 and June 4, 1940 


Photo WikipediaOver) 


Lt. Gen. Colin “Tiny” Barber with Field Marshal Bernard 
Montgomery during the Northwest Europe campaign 1944-4. 


(Photo Wikipedia) 


Among the different sports that the men of 
Caribe Club played was field hockey. 
Major Munro of the Queen’s Own Cameron Highlanders 
had introduced to Aruba. 


(Photo courtesy Caribe Club) 

Fortaleza pa Famia 


Y haci esaki, conociendo e tempo, cu ya ta ora pa boso lanta for di soño pasobra awor salbacion ta mas cerca nos cu 
tempo nos a kere. Nochi ta cerca di pasa, y dia ta cerca di habri. P’esey laga nos pone e obranan di scuridad un banda, 
y bisti e armadura di luz. 


Laga nos comporta nos mes decentemente manera den dia, no den parandiamento y den buracheria, no den inmoralidad 
sexual y den sensualidad, no den pleito y envidia. Ma bisti boso mes di Señor Hesus Cristo y no haci provision pa e carni, 
pa cumpli cu su mal deseonan (Romanonan 13:11-14). 


Pasobra Dios no a yama nos pa ta impuro, ma pa biba un bida santo. P’esey esun cu rechasa esaki, no ta hende e ta 
rechasa ta Dios, sino e Dios cu ta duna su Spirito Santo na boso. 


Esnan cu ta rechasa Dios y su palabra ta birando grandi dia pa dia, y hopi hende no ta nota cu nan ta bayendo leu den nan 
capricho y bagamunderia, y nan ta purba di hala hopi hende nan tras, pero esnan cu conoce e Berdad lo para pa Señor, 
nan lo para firme, pasobra Señor su binida ta cerca. 


Ki ora un hende ta rechasa algo? Ora e persona tende y sa bon bon cu e ta robes, y cu tin prueba cu e ta den un eror, pero 
pa duresa di curason, y capricho, y un curason cu no kier arepenti e ta permanece den su rechaso na e Berdad di Dios y 
ta sigui den su maldad, malicia y inmoralidad. 


Prome cu David comete adulterio cu Betsabe, e a busca informacion pa sa ken e muhe ta. 
Y nan a bise ta Betsabe yiu muhe di Eliam, esposa di Urias e Heteo (1 Samuel 11:3). 
Pero toch e a sigui, y tur hende conoce sa e consecuencia cu esaki tabatin pa David su bida y su Famia. 


Si e palabra di Dios ta bisa cu algo ta robes, y cu nos mester huy for di dje, y si nos sigui persisti cu nos mester hacie, na 
prome luga ta un demostracion cu nos ta bobo, cabes duro, rebelde, y ta sigui den pasion inmoral , bergonsoso y abomi- 
nabel y no ta tene cuenta cu locual Dios ta bisa nos. 
Y tur esnan cu rechasa e berdad di Dios lo hereda fierno (Galationan 5:19-21) esey no ta hende ta bisa ma ta Dios, mes 
ta bisa (Juan 3:16-21). 


Si nos mira dia tras dia con hende cu nos ta pensa cu mester sa miho ta wordo gaña door di diabel, nos ta bin realisa cu 
nos den un situacion mas tristo cu morto. 
Pasobra nos ta mira con hende ta sembra pa nan mes destruccion. 
Keriendo cu nan ta sabi, nan ta resulta di ta bobo, pasobra e esun cu sembra pa e carni lo cosecha corupcion, ma esun 
cu sembra pa e Spirito lo cosecha bida eterna. 
Y nos tur ta bon na altura cu esnan cu rechasa e Yiu di Dios lo bay perdi of miho bisa lo termina den fierno, pasobra ta 
dos caminda tin sea cielo of fierno. 


Esun cu kere den e Yiu tin bida eterno, ma esun cu no obedece e Yiu lo no mira nada, ma e furia di Dios lo keda riba dje 
(Juan 3;36). 


No lubida cu Dios ta Dios di amor, kende ta duna oportunidad na tur hende pa alcansa bida eterna pa medio di su Yiu 
Cristo Hesus (Juan 3:16). 


Sinceramente, Pastor Marcel Balootje 


Ta tempo pa sali for di scuridad, 
y busca e luz di Cristo Hesus 


Dialuna, 5 Juni 2023 
AWEMainta 
OBITUARIO 
21 


“Mi kier alaba Bo Señor di henter mi curazon”. 
Salmo 9:1 


Conforme cu boluntad di Dios y agradecido pa tur 
locual e la hasi y significa pa nos a bay drumi den 
paz di Señor, nos mama, wela, bisawela y tanta 


Sra. Vda. Jesusita 
Franken-Luydens 
Cariñosamente yama: 
“Mama”, “Mama Chita”, 
“Chuchi”, “Pepe Chita”, “Susita” 
*24-12-1930 - †28-05-2023 


Viuda di: †Sr. Asinto “Chin” Franken 


Na nomber di su 
Yiunan: 
June y Albertico Tromp 
Hubert Franken y Swinda Thiel 
Sra Viuda Trixi Esteba 
Frederick “Rudy” Franken 
Marjorie y Tony Maduro 
Angelin y Sydney Dirksz 
Melicent y Cecil “Juni” Tromp 


Yiu di criansa: 
Robertico “Marion” Maduro y Susana Wit de 


Mescos cu yiu: 
Sandro Farro 
Gregory Milton 


Nieto y Nietanan: 
Nadine Tromp y Ansley Koolman y yiunan 
Jerrold Tromp y yiunan 
Thisia y Eric Sayers y yiunan 
Hilyane Franken 
Jeannil Esteba y Joally Briesen y yiunan 
Nilson Esteba y Rho-Jeanne Bergen y yiunan 
Isha Franken y yiunan 
Asinto B. Franken 
R.J Franken † 
Aldrin Maduro y Roslyn Croes y yiu 
Vanessa Maduro 
Dianne Maduro y yiunan 
Cédric y Catalina Dirksz-Steenbakkers 
Ansey Dirksz 
Cyrielle Tromp y Gregory Boekhoudt 
Ilian Maduro 
Celine Maduro 


Acompañante: 
Regina Luydens 


Rumannan 
†Hose Luydens 
†Chico Luydens 
†Chichi Gomez 
†Laura Gomez 


Subrino y Subrinanan, comer y compernan, Ihanan. 


Demas Famia: Franken, Luydens, Tromp, Esteba, 
Maduro, Dirksz, Thiel, Wit de, Farro, Gomez, 
Eckmeyer, Giel, Bermudez, Jeand’or, Frans, Sayers, 
Sanchez-Alvarado na Venezuela. 


Ta invita tur famia,amigo, bisiña y conocir pa asisti 
na acto di entiero cual lo tuma lugar dialuna 5 di 
juni 2023 di 2:00 pa 4:00 pm na misa Santa Anna, 
despues saliendo pa Santana catolico na Noord. 


Nos ta lamenta cu prome y despues di entiero no 
por ricibi bishita di condolencia na cas. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Myrna B. Kock-Croes 
Cariñosamente yama “Bea of Beti” 
*21-04-1939 - †01-06-2023 


Acto di entiero lo wordo anuncia despues 


B 
anco Central di Aruba den su ul- 
timo publicacion “State of the 
economy” di e 4 kwartaal 2022 a 
presenta cifranan sumamente positi- 
vo y alentador pa loke ta e desaroyo 
di nos turismo y acopla na esaki nos 
Producto Domestico Bruto (GDP). 


Efectonan di pandemia 
Un y tur cu no ta carga un mente 
selectivo por corda ainda con na 
2020 e pandemia a dal nos industria 
di turismo y consecuentemente nos 
economia basha abao y a crea un 
desempleo hamas bisto den e sector 
aki y tambe den tur otro sector cu tin 
di haber cu nos turismo. 
Sinembargo e malaise economico 
aki no a dura mucho largo manera 
a pronostica for di un principio. Nos 
tur por corda ainda con nos Minister 
di Turismo cu determinacion a lansa 
e idea di ‘exit strategy’ cu e meta pa 
bay bek na normalidad y teniendo 
cuenta cu e medidanan di precaucion 
y risiconan calcula pa loke ta Covid 
19. Hopi tabata esnan den comu- 
nidad cu a reacciona skeptico y no 
a kere den e strategia ey. Pero awe 
nos tur por mira y cosecha e resulta- 
donan positivo di e vision aki. 


Turismo y GDP 
Banco Central a relata den su ultimo 
publicacion cu den 2022 a registra 
un crecemento di 9.6% den e 
Producto Domestico Bruto real (Real 
GDP) y cual a surpasa e nivel pre- 
pandemico. 
Principalmente 
esaki 
tabata resultado di un crecemento 
solido di nos turismo y su recupera- 
cion den tempo hopi cortico. 
Den 2022 casi tur indicador relata na 
turismo – cu excepcion di duracion 
promedio di estadia - a mustra un 
mehoracion significante compara cu 
2021. Tur a conoce un crecemento 
di riba 30%. Consecuentemente 


E recuperacion di nos turismo ta 
demostra cu e vision di gobierno pa loke 
ta e Exit Strategy tabata esun corecto 


e tasa di ocupacion hotelero cu na 
2021 tabata 56.5% a yega te na 75% 
na 2022, Impactante ta e averahe di 
entrada for di cambernan hotelero 
disponibel (RevPar) cu a conoce un 
aumento di 56.5%. Tambe e cantidad 
di turistanan crucero a aumenta for 
di 135.953 pasahero na 2021 te na 
610.474 na 2022. 


Tur e indicadornan positivo aki ta 
demostra cu Aruba ta riba e bon 
caminda pa recupera completamente 
di e pandemia devastador cu a dal 
nos pueblo hopi duro 3 aña pasa. Nos 
turismo ta creciendo cada dia mas 
y mas y pais Aruba a haya reconoce- 
mento internacional pa tur e logronan 
aki. 


